У гэтых баях удзельнічала і заслужаны ўрач Беларускай ССР Вера Iванаўна Давыдоўская, якая атрымала тады цяжкае раненне абедзвюх ног. Яна была сувязной паміж партызанамі і падполлем Мінска. За яе галаву фашысты абяцалі вялікія грошы. Добра памятае тую злашчасную аперацыю ў раёне цяперашняга Дрычынскага сельсавета, землі якога тады адносіліся да Старадарожскага раёна. Загінула шмат партызан, якія пахаваны ў брацкіх магілах вёсак, дзе вяліся баі.